user
Како се генеративна вештачка интелигенција може користити у пракси?
assistant
На пример, генеративни дизајн је поље у коме се користи ГВИ да се створе различита решења за стварање облика и структуре неког објекта, Такође, помоћу алата ГВИ, могу се са великом лакоћом генерисати слике, текст, музика, чак и цео филм! Сређивање подкаста, едитовање комплексних видео садржаја, креирање маркетиншких кампања, за све, али апсолутно све у овом тренутку постоји бар пар, ако не и неколико десетина алата ГВИ који се труде да претекну свог конкурента са још бржим, бољим и интуитивнијим перформансама.

Међутим, као и са сваком иновацијом, постоје изазови. Како изабрати прави алат, а не утрошити силно време? Затим, кад се и изабере одговарајућа платформа, како је што ефикасније и ефективније користити? А можда и најбитније - како обезбедити да изабрани алат ГВИ доноси исправне одлуке? Шта ако алгоритам генерише неадекватан садржај? Шта ако пошаље погрешну кампању? Шта ако скрцка цео буџет и ували нас у дугове, само зато што смо дали “поверење” одређеном систему, који није свестан човек. То су питања на која индустрија мора пажљиво одговорити.

У зависности од тога како се користи, генеративна вештачка интелигенција нуди невероватне могућности за унапређење многих поља пословања. Међутим, она такође захтева од сваког од нас да будемо одговорни у свом делању и свесни њених ограничења и ризика.